b'\n_START_ARTICLE_\nThe Last Shadow Puppets\n_START_SECTION_\nOsnivanje\n_START_PARAGRAPH_\nU kolovozu 2007. \xc4\x8dasopis NME je izvijestio da su pjeva\xc4\x8d grupe Arctic Monkeys, Alex Turner i pjeva\xc4\x8d tada novoosnovane The Rascals, Miles Kane, odlu\xc4\x8dili snimiti album sa \xc4\x8dlanom Simian Mobile Discoa, Jamesom Fordom. Turner i Kane sprijateljili su se kada je Kane s prethodnim bendom, The Little Flames bio pregrupa Arctic Monkeysima na njihovoj turneji po Velikoj Britaniji 2005. Kada The Little Flames ponovno sviraju kao predguopa Arctic monkesima na turneji 2007, Turner i Kane po\xc4\x8dinju skupa pisati pjesme za zajedni\xc4\x8dki projekt. Njihova suradnja \xc5\xa1iri se i u stvarala\xc5\xa1tvo Arctic Monkeysa kada Kane svira gitaru na " 505 " , zavr\xc5\xa1noj pjesmi drugog albuma Arctic Monkeysa, "Favourite Worst Nightmare", kao i na B-strani skladbe "Fluorescent Adolescent", "The Bakery" i "Plastic Tramp". Kane je tako\xc4\x91er gostovao i na nekoliko nastupa Arctic Monkeysa u 2007., uklju\xc4\x8duju\xc4\x87i i ljetni mini- festival u Lancashire County Cricket Clubu i nastupe na Glastonburyju 2007. i 2013.\n_START_SECTION_\nThe Age of the Understatement\n_START_PARAGRAPH_\n20. velja\xc4\x8de 2008, dvojac otkriva da \xc4\x87e biti poznat kao Last Shadow Puppets, a da \xc4\x87e njihov album, pod nazivom The Age of the Understatement biti objavljen 21. travnja 2008. Album se odmah po izlasku nalazi na prvom mjestu britanske top ljestvice najboljih albuma. Dvojac je izjavio da je inspiraciju dobivao od Scotta Walkera i ranog Bowiea. Usto, tu su i utjecaji The Beatlesa i progresivnog rocka s kraja 60-ih i po\xc4\x8detka 70-ih godina._NEWLINE_Album je nominiran za Mercury Music Prize 2008., ali je izgubio od grupe Elbow s albumom The Seldom Seen Kid.'